Stelling van Amsterdam
Amsterdams forsvarslinje (hollandsk: Stelling van Amsterdam) er en 135 kilometer lang ring af forter omkring Amsterdam, og befæstningsværket er på UNESCO's Verdensarvsliste. Det har 42 forter, der er beliggende 10-15 kilometer fra centrum og lavlandet, som let kan oversvømmes i krigstid. Oversvømmelsen blev designet til at give en dybde på ca. 30 cm, for lidt til at både kan benyttes. Eventuelle bygninger inden for 1 kilometer fra linjen skulle være lavet af træ, så de kunne brændes og fjernes.

Stelling van Amsterdam blev bygget mellem 1880 og 1920. Opfindelsen af fly og kampvogne gjorde nærmest forterne forældede da de stod færdige. Mange af forterne er nu under byrådenes og naturdepartementets bestemmelse. De kan besøges af offentligheden, og adgang er gratis på Open Monumentendag, den anden lørdag i september.

Funktion 
Stelling van Amsterdam var primært en defensiv vandlinje (hollandsk: vandlinie). I tilfælde af et fjendtligt angreb ville store landområder omkring Amsterdam blive oversvømmet med vand og forhindre fjenden i at avancere. Amsterdam ville fungere som en national tilflugtsskanse eller réduit, som den sidste højborg i Nederlandene. Der blev bygget forter, hvor veje, jernbaner eller diger krydsede gennem vandlinjen. På sådanne steder ville der ikke være vand til at stoppe fjenden, og forterne var således beregnet til at beskydde fjenden.

Opførelse 
Loven om opførelse af Stelling van Amsterdam blev vedtaget i 1874, få år efter samlingen af Tyuskland, som placerede en ny stormagt på Hollands østlige grænse. Under planlægningen forud for opførelsen var designet allerede åbenlyst forældet af moderne tekniske fremskridt. Opfindelsen af den artillerigranaten og sprænghovedet, som gjorde det muligt for sprængstof at eksplodere ved kollision og let bryde murstensfæstninger, nødvendiggjorde en ændring fra opmurede forter til nogle af beton. Hollænderne havde ikke den nødvendige erfaring endnu med at bruge og bygge med beton, så omfattende tests måtte udføres. Betonstrukturer blev beskudt med det tungeste artilleri, der var tilgængeligt på det tidspunkt. Yderligere forsinkelser skyldtes det faktum, at sandfundamenterne måtte sætte sig i flere år, før forterne kunne bygges på dem. Først i 1897 kunne den egentlige opførelse begynde.

Ibrugtagelse 
Stelling van Amsterdam har aldrig set kamptjeneste, og brugen af flyvevåben gjorde forsvarsværket forældet efter 1. Verdenskrig. Den blev dog vedligeholdt og holdt i tjeneste, indtil den blev nedlagt i 1963.

Diget gennem Haarlemmermeer, som gjorde det muligt at oversvømme den sydlige del af inddæmningen, mens den nordlige del kunne fortsætte med at producere mad til Amsterdam, krydses nu af motorvej A4. Motorvejen går også under Ringvaart ved Roelofarendsveen, hvilket gør oversvømmelsen af Haarlemmermeer Polder og dermed den fremtidige brug af Stelling van Amsterdam umulig.

I 1996 blev den komplette Stelling van Amsterdam udpeget som et UNESCOs verdensarvssted.

Liste over forter

Nordlige front 

 Fort nær Edam
 Fort nær Kwadijk
 Fort nord for Purmerend
 Fort langs Nekkerweg
 Fort langs Middenweg
 Fort langs Jisperweg
 Fort nær Spijkerboor

Nordvestlige front 

 Fort nær Marken-Binnen
 Fort nær Krommeniedijk
 Fort langs Den Ham
 Fort nær Veldhuis
 Fort langs St. Aagtendijk
 Fort i Zuidwijkermeerpolder
 Fort nær Velsen
 Kystfort nær IJmuiden

Vestlige front 

 Fort nord for Spaarndam
 Fort syd for Spaarndam
 Fort nær Penningsveer
 Fort nær Liebrug
 Fort langs Liede

Sydvestlige front 

 Fort nær Vijfhuizen
 Batteri langs IJweg
 Fort nær Hoofddorp
 Batteri langs Sloterweg
 Fort nær Aalsmeer

Sydlige front 

 Fort nær Kudelstaart
 Fort nær De Kwakel
 Fort langs Drecht
 Fort nær Uithoorn
 Fort Waver-Amstel
 Fort i Waver-Botshol
 Fort langs Winkel

Sydøstlige front 

 Fort nær Abcoude
 Batterier langs Gein
 Fort nær Nigtevecht
 Fort nær Hinderdam
 Fort Uitermeer
 Weesp fæstning

Zuiderzee fronten 

 Muiden-fortet
 Batteri i nærheden af Diemerdam
 Fort Pampus
 Batterij nær Durgerdam (Vuurtoreneiland)

Referencer

Eksterne links 

 Hjemmeside for forsvarslinjen i Amsterdam
 Hjemmeside om Amsterdams forsvarslinje
 Virtual Tour 
 Besøg webstedet i 360 ° panofotografi

Verdensarvsområder i Nederlandene